Diari Oficial de la Generalitat Valenciana


Sumari del DOGV 8169, del 14-11-2017 (2017/9821)

RESOLUCIÓ de 31 d'octubre de 2017, del director general d'Economia, Emprenedoria i Cooperativisme, actuant per delegació del conseller d'Economia Sostenible, Sectors Productius, Comerç i Treball, per la qual s'amplia el termini de justificació de les d'ajudes destinades a la promoció, foment i difusió de l'economia social a la Comunitat Valenciana convocades mitjançant Resolució de 25 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8169

Data del DOGV
:   14-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9821


Data del document
:   31-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 31 d'octubre de 2017, del director general d'Economia, Emprenedoria i Cooperativisme, actuant per delegació del conseller d'Economia Sostenible, Sectors Productius, Comerç i Treball, per la qual s'amplia el termini de justificació de les d'ajudes destinades a la promoció, foment i difusió de l'economia social a la Comunitat Valenciana convocades mitjançant Resolució de 25 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2017. [2017/9821]  
Vista l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, la base de la qual 10.4 estableix que, en cap cas s'admetran justificants presentats després del 20 de novembre; encara que també preveu que amb caràcter excepcional, l'òrgan concedent de cada una de les ajudes, podrà ampliar el termini, en els termes establits en la Llei general de subvencions i les seues normes de desplegament, sempre que el retard obeïsca a causes degudament justificades en l'expedient i no imputables al beneficiari de la subvenció.  
Vista la Resolució de 25 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen determinades subvencions destinades a la promoció, foment i difusió de l'economia social a la Comunitat Valenciana per a l'any 2017, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds.  
Vist que a data 30 d'octubre de 2017 no s'ha notificat als sol·licitants les resolucions de concessió de les ajudes per a inversions per causes justificades i no imputables als beneficiaris de subvencions.  
Considerant que en la base 10.4 de l'Ordre 25/2016, es fa expressa previsió per a poder ampliar el termini de justificació o concedir-ho per a correccions de justificacions defectuoses, en els termes establits en la Llei general de subvencions i les seues normes de desplegament, sempre que el retard obeïsca a causes degudament justificades en l'expedient i no imputables al beneficiari de la subvenció.  
Atenent a la competència per a resoldre el present expedient, actuant en exercici de la delegació establida en la base 6 de les reguladores d'aquestes ajudes, aprovades per Ordre 25/2016, de 21 de novembre (DOGV 23 de novembre) i de conformitat amb el que estableix la base 10.4 de la mateixa ordre, resolc:  
Ampliar el termini de justificació de les subvencions destinades a la promoció, foment i difusió de l'economia social a la Comunitat Valenciana convocades per a l'exercici 2017, que passa a finalitzar el pròxim 30 de novembre de 2017.  
Contra aquesta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar de l'endemà en què tinga lloc la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 31 d'octubre de 2017.- El conseller d'Economia Sostenible, Sectors Productius, Comerç i Treball, p. d. (article 6 de l'Ordre 25/2016, de 21 de novembre; DOGV 7923), el director general d'Economia, Emprenedoria i Cooperativisme: Francisco Álvarez Molina.